**Мотивација за учење**

Иво Андрић је једном записао да је“ *чудно како је мало потребно човеку да би био срећан а још чудније је што му баш то мало често недостаје“*. Написано може да се примени и на учење и мотивацију.

Индивидуа мора стално да учи. Многи ученици говоре како им се не учи јер немају инспирацију. Требало би да знају да инспирација може да не дође никада па би било паметно да учење започну одмах. Интересантно је то да када записујемо руком боље учимо него кад слова пишемо на тастатури. Разлог у томе што при писању руком мозак добија више повратних информација: изводимо сложеније и бројније покрете него кад типкамо, осећамо додир оловке и папира више него додир тастатуре, а писање по правилу траје дуже него куцкање.

За све што радимо у животу потребна је мотивација. Највише смо мотивисани за активности које се подударају са нашим жељама и страстима. Лична сатисфакција је најбољи покретач. Али, често смо суочени са задацима које морамо да обавимо, где сам процес обављања, па чак ни резултат, не носе ужитак. Свака обавеза, пре или касније, постане оптерећење.

Како би што успешније учили градиво треба поделити на мање делове, преслишавати се, учити у групи, и уз то гајити оптимистички приступ и веровати у своје способности.Током школовања већина ученика изгради сопствене методе учења. Често се и спонтано усвоји неки начин учења или открије нови.

**Мотивација за учење је важан предуслов за успешно учење.**

**Мотивација повећава пажљу-психичку будност.**

**Мотивисан ученик врши дубљу обраду информација(градива)**

**Врсте мотивација за учење:**

**- Унутрашња мотивација-**мотиви потичу из садржаја градива које се учи..Радозналост, квазипотреба(„Има да га решим..“)..

-**Спољашња мотивација**-мотиви не потичу из садржајаградива које се учи..Економски мотив, обзир према родитељима, награде, казне, такмичење..  
**Веома је битна НАМЕРА ДА СЕ УЧИ! НАМЕРА=ОДЛУКА**

**Намера омогућује успешно учење.**

**Намерно учење-постоји намера меморисања, памћења**

**Ненамерно учење- не постоји намера меморисања, већ се врши дубока прерада иформација.**

**Често** не можете да се натерате да учите на време и да у томе истрајете?-Немате снаге или концентрације да урадите све како треба?-Оптужујете себе за неучење или лоше резултате?-Размишљате да одустане од учења које сте започели или још нисте ни започели**.**  
**Проблем је у мотивацији за учење**, када недостаје мотивација да се предано бавите тако тешким и дуготрајним послом као што је учење. Учење је напор, поготову у средњој школи, да не говоримо о факултету.   
У зависности од склоности особа према учењу имамо неколико **стилова учења**: **визуелни, аудитивни, логички и социјални**. За ефикасно учење најбоље је комбиновати неколико стилова. Утврђено је да се памти, на пример, половина онога што се истовремено види и чује, петина онога што се чује, а само десети део онога што се прочита..

**Визуелни стил учења** је највише распрострањен. Више од 80% информација добијамо путем чула вида. Некоме је лакше да запамти дефиниције или чињенице ако их представи одговарајућом шемом или сликом која асоцира на речи из текста, али шематско представљање понекад може да одузме доста времена.

**Аудитивни стил учења** - учење слушањем-ученици који имају овај стил најбоље је да присуствују предавањима јер тако најлакше уче. На пример, снимање себе или предавача који излаже градиво може да буде веома корисно. Важно је да се запази да се информације из вербално-визуелног претварају у аудитивни домен.

**Логички или математички стил** **учења** се препознаје по обради информација на основу њихове унутрашње логике. Особа тежи да разуме како су одређене информације повезане, да ли постоји неки принцип који је у основи, покушава да чињенице уклопи у систем што подразумева дубљу обраду информација. Интелектуално је захтевнији али се градиво релативно трајно памти.

**Социјални или интерперсонални стил** **учења** се огледа у томе, између осталог, да неко воли да учи сам док је некоме то највећа казна. Особе са оваквим стилом најбоље уче у друштву другара из разреда или групе. Битно је што кроз социјалну интеракцију особе једна другој откривају начине на које су схватиле градиво те је могуће увек сазнати нешто ново и допунити оно што смо сами пропустили да уочимо.

**Стратегије учења** су специфични мисаони поступци које предузимамо како бисмо учење учинили лакшим, бржим, забавнијим и трајнијим. **Класичне сазнајне стратегије** су: *понављање садржаја, организција градива и повезивање штива које учимо са оним које већ од раније знамо из тога подручја.* Стратегије учења могу се третирати и као начини транспоновања информација из краткорочног у дугорочно памћење.

**Како да подигнете степен мотивације?**

**-Стратегије које могу да поправе самопоуздање и вољу за учењем:**

1.**Направите уговор са самим собом.**  
Уговор је нешто што обавезује. Он је гаранција да ће се одржати реч. Обавежите се уговором да ћете поправити оцену. Предвидите санкције ако не учите или не поправите оцену!  
**2**.**Не чекајте инспирацију за учење.**  
Учење започните одмах, будите упорни и не дозволите да вас ишта поколеба. Најлакше је одустати.  
**3. Испуните неопходне предуслове за учење:**  
Уредите простор за учење – уредност је пола учења.Обезбедите оптималну температуру, светлост, стално место. Пустите музику. Она позитивно делује на емоције Важно је да музика буде угодна и тиха, за добро расположење. Будите одморни.  
**4. Планирајте ваше учење.**  
Припрема је 90% успеха. Можете учити стихијски, без плана, али ће то знатно успорити ефекте учења. За добре и брзе резултате морате планирати. Направите план, ставите га на место где ће вам стално бити пред очима и држите га се.  
**5. Постигните мале успехе на самом почетку јер ништа не мотивише као успех.**  
Поделите учење на мање целине, тада вам се градиво неће чинити толико тешким и досадним. Када завршите  
један део, пре него што пређете на други, осетићете задовољство постигнутим и напредак. Све то психолошки делује и мотивише.  
**6. Користите стратегију „грудва снега”.**  
Како она изгледа? Отворите уџбеник и пронађите најзанимљивији део за учење и одатле почните процес учења. На тај начин ћете једну лекцију, савладати на лак и једноставан начин. То ће повећати ваше самопоуздање и мотивацију. Попут грудве снега која се котрља и повећава, тако ће се и ваше наредне активности у учењу везати за први успешно обављен задатак.  
**7. Немојте неуспех приписивати недостатку спососбности.**  
Ваша лична уверења о узроцима неуспеха често доводе до пада мотивације.  
Избегавајте негативна уверења о својим способностима:  
– Немам способности  
– не могу да утичем на то  
– нисам одговоран за то  
– нећу да се трудим узалуд  
Развијате позитивна уверења о својим способностима:  
– Нисам глуп, само се нисам добвољно потрудио  
– могу да утичем на то  
– сам сам одговоран  
– потрудићу се више од сада

**8. Не гледајте негативно на грешке.**  
Оне су важан део вашег напретка у учењу. Људски је грешити. Ако не грешите, онда стагнирате, не развијате се, не напредујете. Успех је резултат припреме, упорног рада и учења из грешака.  
**9. Размишљајте о будућности.**  
Врло важан фактор вашег мотивисања за учење јесте будућност коју сте пројектовали. Учење је корак ка том циљу.  
Које будуће циљеве можете да зацртате?  
Независност. Да будете независни, да живите од свог посла.  
Образовање. Да будете образовани на пољима која вас занимају.  
Вештине. Да поседујете вештине које данас немате.  
Запослење. Учење може да вам омогући бољу могућност запошљавања.  
**10. Учите са другом или другарицом.**  
Такво учење се показало као много лакше, ефикасније и подстицајније. Заједно је по правилу занимљивије и лакше учити.  
**11. Наградите се за сваки успех, извршење задатка.**  
Награда ствара позитивне асоцијације. То ће вам повећати жељу за успехом.  
Нека награда буде лична, да осетите радост. Унапред одредите шта је награда.